google/wiki40b huggingface dataset:
Skal vi danse

Høsten 2008 - Superfinale

12. desember 2008 ble det arrangert en superfinale i Skal vi danse der de vinnende parene fra de fire foregående sesongene deltok. Siden Tshawe Baqwa var på konsertturné på tidspunktet for superfinalen deltok andreplass-paret fra 2007 istedenfor vinnerparet. Superfinalen ble vunnet av Mona Grudt og Glenn Jørgen Sandaker. Dommere var Trine Dehli Cleve, Tor Fløysvik, Christer Tornell, Cecilie Brinck Rygel, Trond Harr og Raymond Myhrengen.

Seertall

Programmet kan beskrives som en seermessig suksess med mellom 600 000 og 700 000 seere i snitt. Den første sesongen hadde et snitt 657 000 seere og en topp på 717 000 seere. Andre sesong hadde 646 000 seere i gjennomsnitt, mens finalen ble sett av over en million. Tredje sesong hadde et snitt på mellom 600 000 og 700 000 seere. Høsten 2008 var det klart for fjerde sesong og sesongpremieren fikk et meget godt resultat med 733 000 seere, noe som er rekord for sesongstart.
Charles Tvede

Bakgrunn

Charles Tvede var sønn av Jens Levin Tvede og Emilie Bjerg (Bierg). Farsslekten hadde sterke tradisjoner innen brygger- og brennevinsbrennerfaget, der faren drev brenneri i Helsingør, farbroren grunnla Tvedes bryggeri, mens farfaren og oldefaren hadde drevet sine respektive bryggerier og brennerier. 
Selv var han først utlært som murersvenn, men studerte ved Københavns Tekniske Skole og Landbohøjskolens kjemiske laboratorium og gikk i lære ved bryggerier i Danmark og gjær- og spritfabrikker i Tyskland.
Han giftet seg i 1893 med Johanne Elisabeth Gradman, datter av tollinspektør Sophus Gradman.

Forretningsmann

Etter læretidene trådte han så inn i familievirksomheten. I 1889 ble virksomheten omdannet til et aksjeselskap – Aktieselskabet Helsingørs Spritfabrik, J.L. Tvede – hvor Charles Tvede ble direktør. Han hadde en rekke lederverv i gjær- og spritfabrikkenes sammenslutninger, og i 1907 ble han medlem av hovedstyret i Dansk Arbejdsgiverforening.

Politiker

Tvede var høyremann og medlem av Helsingør bystyre 1892–1909. Fra 1908 til sin død var han medlem av Landstinget, hvor også hans far hadde sittet. Han kom til å stå Emil Piper nært, både «politisk og personlig». Vinteren 1915/1916 ble Højre og andre konservative grupperinger samlet i Det Konservative Folkeparti, hvor Piper var formann frem til sin død i februar 1928, hvorpå Tvede ble ny formann i partiorganisasjonen og riksdagsgruppen. Tvede ledet partiets forhandlinger med Madsen-Mygdals venstreregjering om forsvarspolitikken, men det borgerlige samarbeidet brøt sammen og utløste en regjeringskrise. Han deltok i forhandlingene med den sosialdemokratiske Stauning-regjeringen som endte i et forlik i oktober 1931, men Tvede døde før avtalen var endelig.
Han ble utnevnt til ridder av Dannebrogordenen i 1905 og forfremmet til kommandør av 2. grad i 1924. Han ble også tildelt Dannebrogordenens hederstegn i 1916.
Pietro Querini

Pietro Querini var en adelsmann og handelsmann fra Venezia. Han er kjent fra sin egen beretning om seilasen der han i januar 1432 drev i land på den ubebodde Sandøya utenfor Røst i Lofoten. Det fullastede skipet med 68 mann ombord seilte fra Kreta den 25. april året før. I stedet for å nå Flandern førte en kraftig storm dem ut av kurs, og mannskapet gikk i de to livbåtene 17. desember. Den ene med 47 mann ombord drev i land med 29 overlevende, hvorav bare 11 til slutt levde videre. På Røst ble de funnet av lokale fiskere, og den lokale presten fungerte som tolk. Etter tre-fire måneder med pleie fra lokalbefolkningen reiste de sørover som gjester på en båt i jektefarten, med stopp i Trondheim, Vadstena i Sverige og London.
«Querini-støtten» ble reist i 1932 på Sandøya utenfor Røst til minne om hendelsen.

Querinis beretning

Querini skrev ned det han hadde opplevd i Norge, og en håndskreven versjon av hans beretning finnes bevart i Vatikanets bibliotek.
I 1550-årene ble beretningen utgitt i Venezia av geografen Giovan Battista Ramusio i samlingen Delle navigationi e viaggi. Beretningen ble første gang oversatt til tysk i 1613, deler av denne teksten ble oversatt videre til norsk og publisert av Gerhard Schøning i Det Kongelige Norske Videnskabers Selskabs Skrifter  i 1763 
I 1881 ble det  oppdaget en ny versjon av historien i Biblioteca Marciana i Venezia, en avskrift av fortellingen til av to medlemmene av Querinis mannskap, Cristoforo Fioravante og Nicoloò de Michiel. Disse tekstene ble oversatt til norsk og publisert i Norges land og folk i 1908.
I 2007 ble originaltekstene oversatt til moderne italiensk og gitt ut i boken Il Naufragio della Querina.

Gjengivelser i litteratur og kultur

Historien om Querini har inspirert en rekke forfattere og kunstnere:
Grunnkretser i Hamar kommune

Grunnkretser i Hamar kommune er delområder og grunnkretser som seksjonerer Hamar kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Salten golfklubb

Salten golfklubb også kjent som Bodø Golfpark har en 18-hulls golfbane som holder til på Myklebostad ca. 15 km fra Bodø sentrum. 
Salten golfklubb er en av to golfklubber i Bodø, den andre er Bodø golfklubb.

Historie

Salten Golfklubb er opprinnelig stiftet 05.08-1992 . Golfklubben hadde da ingen bane å spille på, men fikk i 1993 låne en del av Rønvikjordene til en Driving range. Vinteren 1997/1998 fikk golfklubben en avtale med grunneiere i Saltstraumen om bygging av en 6-hulls golfbane. 
I 2003 fikk Salten Golfklubb nei fra bystyret om å utvide anlegget i Saltstraumen  og alternativene ble å slå seg sammen med Bodø golfklubb, finne en ny plass å bygge bane eller legge ned klubben .

Myklebostad

Den 21.06-2006 ble de første 9 hullene av den nye golfbanen på Myklebostad åpnet. Under åpningen var blant annet Mini Jakobsen, Øyvind Rojahn og Per Haugsrud tilstede.
Videre fortsatte utbyggingen og den 14. august 2010 ble den første turneringen med 18 hull spilt. Den offisielle åpningen av banen skjedde 16. Juni 2011 med kjente personligheter som Henrik Bjørnstad, Peter Kaensche, Mini Jakobsen og Pål Trulsen tilstede.
Salten Golfklubb hadde per 31.12.2013, 714 medlemmer.
Skvallerkål

Bekjempelse

De underjordiske røttene er omfattende og planten lar seg vanskelig utrydde. Mekanisk fjerning er vanskelig. Selv korte rotrester spirer raskt. Gjentatt fjerning av plantedelene over jordflata vil over tid (typisk over en hel vekstsesong) fjerne planten. Skvallerkål i plen er mulig å bekjempe effektivt ved å klippe plenen kort, regelmessig og hyppig over lang tid. Kulturplanter er som regel mer følsomme for Roundup enn skvallerkål, og må derfor skjermes godt mot sprøyting
Skvallerkål er en spiselig plante, de unge bladene er gode i salat eller i omelett. I gamle dager ble omslag av planten brukt mot podagra, derav plantens vitenskapelige navn.
Fylkesvei 4426

Fylkesvei 4426 går mellom Hålandsvatn og Åsland i Time. Veiens lengde er 4,2 km.
Frem til 2019 hadde veien betegnelsen fylkesvei 213.
Neighbors 2: Sorority Rising

Handling

Mac og Kelly Radner må slå seg sammen med sine gamle fiender Teddy og Pete for å kjempe mot en gruppe collegejenter som har flyttet inn i nabohuset.
Student

En student (maskulin og kjønnsnøytral form; studine som lite brukt femininum) er en person som studerer, det vil si får undervisning og tar utdanning, særlig ved en høyere læreanstalt eller skole. 
Studium er betegnelsen på det å studere, altså i sin videste forstand å granske noe eller mer spesifikt å utdanne seg ved et universitet eller en høyskole. Et studium må ikke forveksles med en studie.

I Norge

På norsk blir student tradisjonelt først og fremst brukt om personer som studerer ved universiteter og i moderne tid også høgskoler; begrepet står i kontrast til begrepet elev, som først og fremst brukes om personer som får undervisning på lavere nivå, opp til videregående skole. Både student- og elevbegrepene kan defineres på ulike måter og noen ganger brukes løsere; f.eks. kan en kunstner som har fått opplæring eller blitt påvirket av en annen mer etablert kunstner betegnes som dennes student eller elev.
Frem til 1800-tallet var student i Danmark-Norge og Norge utelukkende betegnelsen på personer som studerte ved universitetet, dvs. Københavns Universitet og fra 1811 Det Kongelige Frederiks Universitet i Christiania. Student ble tidligere også brukt som en generell betegnelse på personer som hadde tatt examen artium ved universitetet. De som skulle bli student ble i begynnelsen kalt russ og senere hen ble russen studenter når de hadde avlagt studenteksamen. I Danmark er fortsatt denne tradisjonelle språkbruken vanlig.
I moderne tid har begrepet student også blitt tatt i bruk om enkelte andre grupper som tidligere vanligvis ble betegnet som elever; i 2003 kom fagskoleloven og brukte student om studenter ved fagskoler. I 2018 utvidet snl.no sin artikkel om studenter til også å omfatte fagskoler. 
Ifølge Statistisk sentralbyrå var det i Norge 1. oktober 2005 registrert 211 190 studenter ved landets universiteter og høgskoler. Av dette utgjorde kvinner 60 prosent. Vel halvparten av studentene studerer ved en av de 24 statlige høgskolene, vel en tredel ved ett av landets sju universiteter.

Økonomiske forhold

Økonomien til studenter har opplevd generelle endringer, inkludert innføring av de første offentlig-finansierte studielån rundt 1950. En generelt dårlig studentøkonomi står i kontrast til at «dagens studenter går ikke i lagerfrakk for å spare klærne» og «de vil nødig dele bad med åtte andre».

Studentliv og studentkultur

I forbindelse med studier på et lærested er studenter ofte engasjert i ulike studentaktiviteter sammen med andre studenter utenom selve studeringa. Det kan være festing, studentkroer, studentrevyer, turer, idrettskonkurranser og andre form for arrangementer og studentkultur. De kan for eksempel være medlemmer i forskjellige slags sosiale, faglige, sportslige, politiske eller religiøse studentorganisasjoner og -foreninger. 
Russefeiring var tidligere ikke bare feiring av bestått examen artium ved et gymnas, men også innledning på studentlivet og opptak til høyere utdanning.
«Evig student» (på latin studiosus perpetuus) er kallenavn for en person som aldri gjør seg ferdig med studiene sine.
Haakon Bryhni

Utdannelse og erfaring

Haakon Bryhni har en PhD i High speed communication og Multiprocessor server systems fra Universitetet i Oslo, samt en Master of Science-grad i telekommunikasjonssystemer fra NTNU. I 1998 var han med-gründer av teknologibedriften Advanced Communication Technology som i 2000 ble solgt til Birdstep Technology ASA. Der jobbet han som CTO til 2006. Bryhni har vært daglig leder for Advanced Communication Technology AS, Mobyson Technology AS, Media Network Services AS, Faster Imaging AS, ObexCode AS og VoiceRoaming Technology AS og CTO i Elliptic Laboratories AS.
Anseris Mons

Anseris Mons er et isolert fjellmassiv i de sørlige høylandene på Mars beliggende ved den nordøstlige grensen av Hellas Planitia ved lengdegrad 86,6°E og breddegrad 29,81°S. Fjellene er 57 km i diameter og strekker seg til en høyde på rundt 4 200 m over Mars' nullnivå eller rundt 6 200 m over de omkringliggende slettene.
Pizhou

Pizhou (kinesisk: 邳州, pinyin: Pīzhōu) er en by på fylkesnivå nordvest i provinsen Jiangsu i Kina. Den hadde i 2006 et folketall på 163 000. Administrativt ligger Pizhou under Xuzhou.

Historie

Dette var før Pi (邳县) fylke, og enda tidligere Xiapi (下邳). Under Han-dynastiet var Pi en viktig by. Fra De tre kongedømmers periode er den kjent for slaget mellom Lü Bu og Cao Cao, for det var hit Lü Bu retirerte da han ble beleiret av Cao Cao ved Xiaopei. Først sendte han sin familie hit, og senere – etter råd fra Chen Gong, kom han og hans styrker etter. Og her ble han til sist beseiret.
Under annen verdenskrig stor Slaget ved Taierzhuang i fylket, litt nord for byen. Under den kinesiske borgerkrig ble fylket berørt av Huaihaiekspedisjonen.

Kulturminner

Det neolittiske Dadunzi-funnstedet (Dadunzi yizhi, 大墩子遗址) ble i 2006 oppført på Folkerepublikken Kinas liste over kulturminner.
26. bakke-til-bakke-missilbrigade

26. bakke-til-bakke-missilbrigade (russisk: 26-я ракетная Неманская Краснознамённая, орденов Суворова, Кутузова и Александра Невского бригада, '26. Neman Røde Fane med Suvorov, Kutuzov og Aleksander Nevski sin orden') er en missilbrigade i 6. kombinerte armé. Brigaden er forlagt til Luga i Leningrad oblast.

Organisering

Organiseringen av brigaden kan være standard bakke-til-bakke-missilbrigade med Iskander i Russland
Hanunó'oskrift

Hanunó’oskrift er et skriftsystem og en abugida som benyttes på det sørlige Mindoro på Filippinene av Mangyanfolkene til å skrive Hanunó'ospråket. Skriften nedstammer fra brahmiskriften og er nært beslektet babayin. Det skrives vertikalt og ’’oppover’’, i stedet for nedover som er det vanlige i nesten alle andre vertikale skriftspråk. Skriften blir vanligvis skrevet på bambus ved hjelp av kniv. De fleste inskripsjoner er relativt nye på grunn av den flyktige naturen til bambus, og der er derfor vanskelig å spore skriftspråkets historie.
Rødbrus & bokstavkjeks

Rødbrus & bokstavkjeks er et musikkassett med Luxus Leverpostei, utgitt i 1993.
Baseball under Sentralamerikanske og karibiske leker 1982

Baseball under Sentralamerikanske og karibiske leker 1982. Baseball var en av flere sporter i de fjortende sentralamerikanske og karibiske leker som ble arrangert i Havanna på Cuba i perioden 7. til 18. august 1982. Det var fjortende gangen som baseball var med i de sentralamerikanske og karibiske leker. Det var kun en turnering for menn.
Asta Nielsen

Unge år

Asta Nielsen ble født på Vesterbro i København, hennes far Jens Christian Nielsen (1847–1895) var arbeider og moren Ida Frederikke Petersen (1843–1912) var vaskekone. Asta utdannet seg til skuespiller ved Det kongelige teaters elevskole og debuterte i 1902 på Dagmarteateret, hvor hun ble inntil 1905. Fra 1908-1910 arbeidet hun ved Det ny Teater og hun turnerte også i Norge og Sverige, men slo aldri riktig gjennom ved teateret.

Filmkarriere

I 1910 debuterte hun i stumfilm i Afgrunden, den ble regissert av Urban Gad og filmen ble både Asta Nielsens og dansk films europeiske gjennombrudd. Etter Afgrunden gjorde Nielsen ytterligere to filmer i Danmark, hvorpå hun så flyttet til Tyskland og gjorde stor suksess innen film, sammen med Urban Gad. Mot slutten av første verdenskrig dro hun tilbake til Danmark, men returnerte til Tyskland og fortsatte filmkarrieren. Asta Nielsen mestret imidlertid ikke lydfilmen og hennes eneste lydfilm, Unmögliche Liebe (1932) ble ingen suksess.
Greta Garbo uttalte om Asta Nielsen at: «Når det kommer til... uttryk og bredde, så er jeg intet sammenlignet med henne». I perioden 1925-1933 ble hendes markante hus på ferieøyen Hiddensee  sentrum for en større gruppe kunstnere. Asta Nielsen omtales i boken Det 20. århundrede – De 100 mest betydningsfulde personer i Danmark.

Senere karriere

Asta Nielsen flyttet tilbake til Danmark for godt i 1937 og arbeidet med opplesninger i radio, skrev en selvbiografi og noen noveller. I 1968 skrev, instruerte og produserte hun en selvbiografisk film, Asta Nielsen, da hun var misfornøyd med den Henrik Stangerup hadde produsert om hennes liv.

Privatliv

Asta Nielsen var gift tre ganger, først med Urban Gad (1879–1947) og ekteskapet varte fra 1912 til 1918, hvor det ble oppløst ved skilsmisse. I 1919 ble hun deretter gift med den svenske reserveløytnant Ferdinand Wingårdh, de var gift inntil 1923, hvor ekteskapet ble oppløst. Fra 1923 og 13 år frem bodde hun sammen med den russiske skuespilleren Gregorij Chmara, uten at de ble gift. Og tilslutt i 1970 ble hun gift med kunsthandler Anders Christian Theed (1899–1988). 
I 1901 fikk hun datteren Jesta – men hun fortalte aldri hvem faren var, og oppdro henne som enslig mor. Jesta begikk selvmord i 1964 etter hennes mann, Paul Vermehrens, død. Asta Nielsen døde den 25. mai 1972, på Frederiksberg Hospital hvor hun var innlagt med et brukket ben. Hun er begravet i de ukjentes grav på Vestre Kirkegård hvor også hennes datter og svigersønn ligger.
B.D. Wong

Personlig liv

Wong ble født i San Francisco i California som Bradley Darryl Wong, og gikk på Abraham Lincoln high school før han ble uteksaminert fra San Francisco State University.
Zhangzi

Zhangzi (kinesisk: 长子县; pinyin: Zhǎngzǐ Xiàn) er et fylke i provinsen Shanxi i Folkerepublikken Kina. Det er del av byprefekturet Changzhi.
Befolkningen var på 341 288 innbyggere i 1999.

Kulturminner

Faxingtempelet (Faxing si, 法兴寺), Chongqingtempelet (Chongqing si, 崇庆寺) og Tianwangtempelet (Tianwang si, 天王寺) er oppført på Folkerepublikken Kinas liste over kulturminner.
Boardman kullkraftverk

Boardman kullkraftverk er et kullkraftverk i Morrow County, delstaten Oregon i det nordvestlige USA. Det har en installert produksjonskapasitet på 642 MW, fordelt på 1 blokker / turbiner.
Anlegget ble bygget ut i årene omkring 1975–1980. Brenselkilden er sub-bitumenøst kull. Utslippene av CO2 i 2007 var totalt 4,029 mill tonn.
Det er foreslått å stenge anlegget innen 2020.
E.T.

Handling

Elliot oppdager den utenomjordiske i hagen sin, og til tross for all ertingen fra broren og vennene hans klarer han å lokke den utenomjordiske inn i huset med sjokolade (reese´s pieces). Han kaller den utenomjordiske for E.T. («Extra Terrestrial»). Før han legger seg merker Elliot at E.T. etterlikner bevegelsene hans.
Neste dag later Elliot som om han er syk, og han presenterer E.T. for den eldre broren sin, Michael, og den yngre søsteren sin, Gertie. Men plutselig en morgen ligger E.T. på gulvet og er døende. Nå begynner den intense jakten på å finne en måte å få E.T. tilbake til hjemplaneten sin, men det er et problem: Myndighetene er rett i hælene på dem.
Filmen er regissert av Steven Spielberg og har Henry Thomas, Drew Barrymore og Robert MacNaughton i hovedrollene.

Filmmusikk

John Williams originalmusikk til filmen er utgitt med to forskjellige utgivelser, en i 1982 og en nyere i forbindelse med relanseringen i 2002.
Det kom også en historiefortelling i albumform med en illustrert bok der Michael Jackson forteller (E.T. the Extra-Terrestrial) utgitt av Michael Jackson i 1982.
Furumåler

Utseende

Hannen og hunnen er litt ulike i utseende, hunnen har lysere vinger enn hannen. Hunnens vinger er okergule, vanligvis med et noen mørkere tverrlinjer, samt en bred, svart spiss i framvingen.  Hannens vinger er mer svartbrune med et større gulaktig eller hvitt felt i midten. Vingespennet er ca. 25-35 millimeter.
Hannens følehorn er kam-formet, mens hunnen har tråd-formet.
De unge larvene er helt blågrønne. Hodet og føttene er grønne.  I eldre stadier framtrer det lyse lengdelinjer langs kroppen.  Larven ligner en barnål, noe som gir den god kamuflasje.

Levevis

Furumåleren flyr i slutten av juni og i begynnelsen av juli.  Hunnen legger vanligvis sine egg på eldre furunåler, og helst i toppen av trærne, og et angrep begynner gjerne der.  Flere egg legges i en enkel rad på den konkave siden av barnålene. Den unge nyklekte larven spiser på den ene siden av nålen. Når larven har blitt større begynner den ofte i spissen på nålen og spiser.  Det blir bare stående igjen en midtstreng. Fordi midtstrengen står igjen tåler treet bedre et kraftig angrep.
Før forpuppingen er larvene 25-30 millimeter lang. Utvokste larver søker ned i skogbunnen. Ofte slipper de seg ned via en spinntråd. Puppestadiet er nede i skogbunnen. Furumåleren overvintrer som puppe.

Skadedyr

Furumåler har opptrådt som skadedyr, med masseutbrudd. Det er ikke kjent noen masseutbrudd av furumåler i Norge.  Men det har flere ganger vært alvorlig masseutbrudd flere steder i Europa.
Newton kraftverk

Newton kraftverk er et kullkraftverk og et gasskraftverk i Jasper County i delstaten Illinois i det nordlig-sentrale USA. Det har en installert produksjonskapasitet på 1151 MW, fordelt på to like store blokker/turbiner. Dette er delstatens sjette største termiske kraftverk målt etter installert produksjonseffekt.
Anlegget ble påbegynt omkring 1977 og stod ferdig i 1982. Brenselkilden er sub-bitumenøst kull og naturgass.
Tuncay Şanlı

Middlesbrough-overgang

I juni 2007 ble Tuncay linket til en mulig overgang til Middlesbrough, etter diskusjoner med Middlesbrough. 13. juni, 2007, bekreftet Middlesbrough at de var enige om personlige krav med spilleren, og ventet nå på en medisinsk undersøkelse. Tuncay kom til byen Middlesbrough den 18. juni, 2007 for å gjennomgå testen.  Den 22. juni, 2007, Tuncay passerte testen, og ferdigstilte sin overgang til Middlesbrough, etter å ha fått arbeidstillatelse i England.

Overgang til Stoke City

Tuncay skrev under for Stoke City 27. august 2009. Overgangssummen var på £ 5 mill. Han fulgte tidligere lagkamerat i Boro, Robert Huth, som kostet Stoke City det samme som Tuncay. Etter nedrykket fra Premier league, så har det hele påfølgende sommer vært spekulasjoner om hvor Tuncay ville gå. Flere større klubber enn Stoke City hadde uttrykt sin interesse, både i England, Tyskland og hjemlandet Tyrkia. Et halvt år i forveien hadde også en storklubb som Chelasea vist sin interesse for spilleren, så ut fra dette var dette en noe overraskende overgang. Dette også ut fra at Stoke City ikke akkurat er kjent for en spillestil som skulle være skreddersydd for Tuncay. Tuncay ble hyllet som en helt etter bare 8 minutts spill i sin debutkamp for Stoke City.
Henning Bødtker

Utmerkelser

Bødtker ble i 1955 utnevnt til kommandør av St. Olavs Orden. Han mottok også Kongens fortjenstmedalje i gull og ble utnevnt til kommandør av Dannebrogordenen, Finlands hvite roses orden og den svenske Nordstjerneordenen.
Movimento per l'Autonomia

Movimento per l'Autonomia er et søritaliensk, autonomiorientert politisk parti. Partiet ble grunnlagt den 30. april 2005 av søritalienske, særlig sicilianske, dissidenter på sentrum-høyre-siden, mange med utgangspunkt i Unione dei Democratici Cristiani e di Centro (UDC) og Nuovo Partito Socialista Italiano (NPSI). Partiets leder er Raffaele Lombardo.
Saria (Hellas)

Historie

Den gamle antikke byen Nisyros ligger nå delvis under vannlinjen, og det er fra denne at den senere landsbyen oppsto, antagelig i tiden rundt 900 e.Kr. Ved Palatia er det ruiner av et tidligere kloster.
I 1420, på grunn av stadige angrep fra pirater, oppga nær alle øyboerne Saria og opprettet byen Olympos på Karpathos.

Mytologi

Selv om øyas navn, Saria, er et diskutabelt emne, har det blitt knyttet, kanskje noe spekultativt, til navnet på en antikk gresk prinsesse ved navn Katherine. Greske legender hevder at hun var like vakker som Helena av Troja og at øya hvor hun kom fra ble oppkalt etter henne. Det skal også ha eksistert et lite høvdingedømme på øya kalt Mikri Nisyros.
Muara Karang kraftverk

Muara Karang kraftverk er et varmekraftverk ved Jakarta, på Java i Indonesia. Det har en installert produksjonskapasitet på 900 – 1.208 MW fordelt på 3 blokker av ulik størrelse – to tradisjonelle blokker 2 x 200 MW, og en blokk med kogenerasjon på 500 MW. De er fyrt med hhv tungolje og naturgass.
Operatør er Pembangkitan Jawa Bali (PJB). Utstyret ble hovedsakelig levert av Mitsubishi.
Bakepulver

Historikk

Flere ulike bakepulvere ble solgt i første halvdel av det 19. århundre, men det vi kjenner idag ble oppdaget av Alfred Bird. Eben Norton Horsford, en student av Justus von Liebig, begynte å studere bakepulver i 1856 og utviklet etterhvert en variant han kalte opp etter Grev Rumford. Den tyske farmasøyten August Oetker gjorde bakepulver veldig populært da han begynte å selge miksturen sin til husmødre. Den samme oppskriften som han lagde i 1893, blir fortsatt solgt som Backin i Tyskland. Oetker begynte masseproduksjon i 1898 og patenterte teknikken sin i 1903.

Erstatning i oppskrifter

Du kan bruke bakepulver istedenfor natron (du må bruke mer bakepulver, og det kan påvirke smaken), men du kan ikke bruke natron istedenfor bakepulver. Natron alene er ikke syrlig nok til å heve, men du kan selv lage bakepulver ved å blande to deler vinstein (cremor tartari, kaliumhydrogentartrat) og en del natron. 2 ts bakepulver erstatter 1 ts natron.